תוכנית טראמפ לפינוי רצועת עזה

חברי ממשלת ישראל ובראשם ראש הממשלה בנימין נתניהו הביעו תמיכה בתוכנית, אל מול גל של גינויים מצד מנהיגים ברחבי העולם, כולל מדינות שהוזכרו על ידי טראמפ כיעדים אליהם יועברו הפלסטינים. יש שראו בתוכנית זו מימוש של תוכנית הטרנספר. התוכנית נגנזה כעבור חודשים אחדים ובמקומה מומשה תוכנית 21 הנקודות, המעודדת את תושבי רצועת עזה להמשיך ולהתגורר בה.

 רקע 

בעקבות טבח שבעה באוקטובר פתחה ישראל במלחמת חרבות ברזל ברצועת עזה, אשר מטרותיה כוללות את מיטוט שלטון ארגון הטרור חמאס ברצועה, והשבת החטופים הישראלים המוחזקים בשבי. במהלך המלחמה נהרסו מרבית המבנים ברצועה, נגרם הרס נרחב לתשתיות ונהרגו למעלה מ-50,000 מתושביה, מהם כ- מחבלים.

ב-4 בפברואר 2025, הכריז נשיא ארצות הברית, דונלד טראמפ, במסיבת עיתונאים שקיים יחד עם ראש ממשלת ישראל בנימין נתניהו בבית הלבן, על תוכנית לפינוי רצועת עזה מתושביה.

ב-5 בפברואר פרסמה סוכנות הפיתוח של האו"ם דו"ח לפיו שיקום רצועת עזה יימשך בין 15 ל-80 שנים. בדו"ח צוין ש"הנוף ברצועה מופצץ כל כך עד שהוא נראה כמו פני הירח". לטענת הדו"ח, הערכת הזמנים נשענת על משך השיקום לאחר מבצעים קודמים ברצועת עזה, כאשר התרחיש לשיקום בתוך 15 שנה מבוסס על כך שתהליך הבנייה מחדש יהיה מהיר פי חמישה מזה שנעשה ברצועת עזה לאחר מבצע שומר החומות בשנת 2021. בדו"ח נכתב בין היתר כי "רמות חסרות תקדים של אבדן אנושי, הרס חומרי ועלייה חדה בעוני בתקופת זמן כה קצרה תיצור משבר התפתחות שיסכן את עתידם של דורות שלמים בעתיד".

 על התוכנית 
לדברי טראמפ, המטרה היא להפסיק את מעגל האומללות של חיים בלתי אפשריים שנכפה על תושבי עזה, ולהביאם למגורים במקום או מקומות בהם יוכלו לחיות בשלום ובבטחה באמצעות יצירת אלטרנטיבה לעזה, לאור ההערכה שעזה לא תהיה כשירה למגורים למשך תקופה ממושכת. בנוסף, המהלך עשוי לתרום ליציבות האזור. מטרת התוכנית לשקם את רצועת עזה, להשקיע בה במיזמים ו"לבנות אותה אחרת". התוכנית תבוצע במספר שלבים:
 תושבי הרצועה יפונו למדינות שכנות כגון מצרים וירדן, וכן למדינות וטריטוריות בעלות מאפיינים דומים, כגון כאלו שבהן משמשת השפה הערבית והן בעלות אוכלוסייה סונית כמו מרוקו, סומלילנד ופונטלנד בסומליה. מנהיגיהן של חלק ממדינות אלו הביעו התנגדויות פומביות לפינוי העזתים וקבלתם במדינותיהם, ביניהם עבדאללה מלך ירדן, ראש ממשלת אלבניה, נשיא מצרים א-סיסי, דובר פונטלנד ומנהיגים נוספים.
 ארצות הברית תקבל את השליטה על רצועת עזה מישראל בתום המלחמה, ותיקח חסות על שיקומה, ללא מעורבות צבאית. לדברי הנשיא טראמפ,.
 הנשיא העלה אפשרות להקמת ריביירה שתכלול בתי מלון על רצועת החוף של עזה. עתיד יישובה של הרצועה לא עולה בבירור מהתוכנית. לדבריו של הנשיא: 

ב-6 בפברואר הבהיר מזכיר המדינה של ארצות הברית מרקו רוביו שטראמפ הציע הצעה, והביע נכונות מצד ארצות הברית לקחת את מלוא האחריות על כל הנעשה בשיקום הרצועה.

ב-9 בפברואר בריאיון שהעניק טראמפ לרשת פוקס ניוז אמר שייתכן שמדינות במזרח התיכון וגורמים אחרים יהיו שותפים לשיקום הרצועה, אך קודם לכן הכול ייהרס ויפונה בעוד שארצות הברית תדאג היטב לפלסטינים שיעזבו. בריאיון נוסף, נשאל האם תושבי עזה שיעזבו יורשו לחזור, והשיב שהם לא יוכלו לעשות זאת ונתן לכך מספר נימוקים.

ב-16 בפברואר ערך מרקו רוביו מזכיר המדינה האמריקאי ביקור רשמי בישראל. בהודעתם המשותפת לתקשורת אמר נתניהו: . למחרת נפגש מזכיר המדינה עם מוחמד בן סלמאן יורש העצר הסעודי בסעודיה.

ב־23 במרץ הסביר מייקל וולץ היועץ לביטחון לאומי של ארצות הברית שלגישתו של טראמפ, אף אחד מעולם לא הציע באמת לפלסטינים בעזה את האפשרות לבחור לגור במקום אחר שראוי למגורים עם חיים הוגנים, בעוד שעתידם בעזה לא צפוי להשתנות.

צעדים למימוש התוכנית
שר הביטחון של ישראל, ישראל כ"ץ, הנחה את צה"ל להכין תוכנית למתן אפשרות להגירה מרצון לתושבי עזה על בסיס תוכניתו של טראמפ, התוכנית תכלול אפשרויות יציאה במעבר רפיח וכן הסדרים מיוחדים ליציאה דרך הים ומהאוויר.

לאחר שפורסם שראש אמ"ן, שלומי בינדר, ציין בדיון שיש להיערך לחשש שהתוכנית של טראמפ תבעיר את השטח ביהודה ושומרון, הורה השר כ"ץ לרמטכ"ל, הרצי הלוי, לנזוף בבינדר, ואמר: "לא תהיה מציאות בה קציני צה"ל יתבטאו נגד תוכניתו החשובה של נשיא ארצות הברית טראמפ ביחס לעזה, ונגד הנחיות הדרג המדיני."

במרץ 2025 פורסם כי ישראל וארצות הברית פנו לסודאן, סומליה וסומלילנד כדי לדון ביישוב מחדש של פלסטינים מעזה בשטחן. בסודאן אישרו את הפנייה אליהם והבהירו כי דחו אותה, בעוד גורמים רשמיים בסומליה ובסומלילנד אמרו כי לא מתקיימים מגעים כלשהם.

ב-19 במרץ פרסם רועי קייס כי סומלילנד הביעה נכונות לקלוט פלסטינים מרצועת עזה בשטחה, אם בתמורה לכך תקבל הכרה כמדינה עצמאית, אך שר החוץ של סומלילנד ציין: "אנחנו פתוחים לדיון בכל עניין, אבל לא רוצים להעלות ספקולציות לגבי עניינים שטרם נידונו".

ב-21 במרץ אמר שר הביטחון ישראל כ"ץ כי הנחה את צה"ל "לתפוס שטחים נוספים בעזה, תוך פינוי האוכלוסייה, ולהרחיב את אזורי הביטחון מסביב לעזה לטובת ההגנה על היישובים הישראלים ועל חיילי צה"ל, באמצעות אחזקה קבועה של השטח על ידי ישראל".

נכון למרץ 2025 הפלסטינים שעזבו את עזה באופן מסודר, הם תושבים הזקוקים לטיפול רפואי ובני משפחותיהם, בעלי אזרחות כפולה או בעלי אשרת שהייה ממדינה שלישית. יום לפני עזיבתם, הם מועברים מבתיהם אל נקודות כינוס. משם הם מגיעים אל מעבר כרם שלום בו הם נדרשים לעבור בידוק של השב"כ. לאחר מכן הם ממשיכים למעבר רפיח, דרכו ניתן לעבור למצרים, לגשר אלנבי דרכו ניתן לעבור לירדן, או לנמל התעופה רמון. כמו כן נמסר להם שאם הם עוזבים את בתיהם לא בטוח שיוכלו לחזור, בשל המצב ברצועה.

ב-26 במרץ פורסם כי פיילוט ראשון של עידוד הגירה מרצון ברצועת עזה התחיל ב-25 במרץ, כאשר 100 עזתים יצאו מהרצועה לעבוד באינדונזיה. על פי הפרסום, האחראי לפרויקט הוא מתאם פעולות הממשלה בשטחים, אלוף רסאן עליאן, והמערך שתחתיו. בנוסף פורסם כי מתחילת המלחמה עזבו 35 אלף פלסטינים את עזה לצמיתות.

ב-9 באפריל הכריז נשיא אינדונזיה פרבואו סוביאנטו שארצו תסכים לקלוט באופן זמני 1,000 תושבים מעזה שנפגעו במלחמה.

ב-16 במאי 2025 דווח ברשת NBC כי טראמפ מתכנן העברה של מיליון פלסטינים מעזה ללוב.

ב-18 באוגוסט 2025 דווח בערוץ 7, כי ישראל מנהלת מגעים עם דרום סודאן להעביר לשטחה תושבים מרצועת עזה, על מנת לשפר את היחסים עם ממשל טרמפ ולהסרת סנקציות. משרד החוץ של דרום סודאן הכחיש והודיע כי דרום סודאן לא תקלוט עזתים.

בדצמבר 2025 פורסם כי היוזמה לפנות את תושבי הרצועה למדינות אחרות ירדה מהפרק בשל סירוב עולמי וכיוון שטראמפ נסוג מהרעיון אחרי ביקורת קשה שספג.

 מנהלת "מעבר מרצון" במשרד הביטחון 
בפברואר 2025 עלתה לדיון במשרד הביטחון האפשרות להקים מנהלה שתתאם את היערכות משרדי הממשלה להגירה של תושבי רצועת עזה למדינות אחרות.

ב-23 במרץ החליט הקבינט המדיני-ביטחוני להקים במשרד הביטחון את מנהלת "מעבר מרצון", וב-30 במרץ 2025 מונה יעקב בליטשטיין לראש מנהלת "מעבר מרצון".

על פי הודעת משרד הביטחון, המנהלת תפעל בכדי להיערך ולאפשר מעבר בטוח ומבוקר של תושבי עזה לשם יציאתם מרצון למדינות שלישיות, לרבות אבטחת תנועתם, הקמת נתיב תנועה ובידוק להולכי רגל במעברים ייעודיים ברצועת עזה, וכן בתיאום להעמדת תשתית שתאפשר מעבר דרך היבשה, האוויר והים למדינות היעד.

 תגובות לתוכנית 
  מספר בכירים בממשל טראמפ ציינו כי הממשל לא ערך בדיקת היתכנות ליוזמה, שהפתיעה אותם. במהלך היממה שאחרי ההכרזה על התכנית יצאו הודעות רשמיות של שלושה בכירים בממשל, ביניהם מרקו רוביו וסטיב ויטקוף, אשר התייחסו בצורה אחרת אל התכנית או הכניסו הבהרות אודות הקווים הכלליים שהוצהרו בה, וציינו כי "יש דרך ארוכה בין ההכרזה של טראמפ ועד למימוש החזון הגדול שלו למזרח התיכון". עם זאת בראשית חודש מרץ, לאחר פרסומה של יוזמה ערבית בהובלה מצרית לשיקום עזה, השיבה דוברת מחלקת המדינה של ארצות הברית שהגם שהממשל מברך כל דיון על רעיונות חדשים, הרי שהיוזמה הערבית איננה עונה על מה שהנשיא טראמפ סבור שנדרש. כמו כן דובר המועצה לביטחון לאומי של ארצות הברית מסר הודעה, בה ציין בין היתר בנוגע ליוזמה המצרית כי ״התוכנית הנוכחית אינה מתייחסת למצב הנוכחי ברצועת עזה שאינה ראויה למגורים, והתושבים אינם יכולים לחיות ברמה מינימלית באזור מלא הרס ושאריות של אמצעית לחימה", וכן ש-"ארצות הברית תומכת בחזון של הנשיא טראמפ לשקם את רצועת עזה ללא חמאס".
  מזכ"ל הוועד הפועל של אש"ף, חוסיין א-שייח', יצא נגד מה שהוא כינה כ"רעיון עקירת פלסטינים מעזה" וחזר על הצורך ביישום פתרון שתי המדינות. יו"ר הרשות הפלסטינית אבו מאזן דחה את "הקריאות להשתלטות על רצועת עזה ולעקירת פלסטינים ממולדתם".
  עבדאללה השני, מלך ירדן הודיע, בתחילת הפגישה עם טראמפ, כי יסכים לקבל לארצו 2,000 ילדים חולים מתושבי עזה. בנוסף הביע תמיכה כללית בתוכנית השיקום של הרצועה.
  שגריר איחוד האמירויות הערביות בארצות הברית, יוסף אל עוטביה, אמר כי אף שתוכנית טראמפ היא קשה, לא הוצעה תוכנית רלוונטית חלופית.
  שר החוץ של בריטניה דייוויד לאמי אמר כי "יש להבטיח עתיד לפלסטינים במולדתם. אנחנו רוצים לראות אותם משגשגים בעזה ובגדה המערבית".
  שרת החוץ של גרמניה, אנאלנה ברבוק, אמרה כי "רצועת עזה שייכת לפלסטינים. גירושם יהיה בלתי מתקבל על הדעת ומנוגד למשפט הבין-לאומי". לדבריה, גירוש יגרום לסבל ולשנאה נוספים, ואסור ליישם פתרון "מעל לראשם" של הפלסטינים.
  ממשרד החוץ של צרפת נמסר כי התוכנית מהווה "התקפה על השאיפות הלגיטימיות של הפלסטינים".
  שר החוץ של ספרד, חוסה מנואל אלברס, מסר כי "עזה היא אדמתם של הפלסטינים העזתים והם צריכים להישאר בעזה".
  דחתה "כל ניסיון לעקור פלסטינים מאדמתם", והבהירה כי לא תכונן יחסים דיפלומטיים עם ישראל בלי שתקום מדינה פלסטינית. הנסיך הסעודי תורכי אל-פייסל כינה את התכנית "פנטזיה מטורפת" והגדיר אותה כ"טיהור אתני".
  דובר הקרמלין דמיטרי פסקוב הגיב כי התוכנית מעוררת שאלות רבות, וכי נדרש להיכנס לפרטי התוכנית בשביל להבין את השלבים שלה.
  מזכ"ל האו"ם אנטוניו גוטרש, גינה את התוכנית והזהיר את הנשיא טראמפ מפני ביצוע טיהור אתני להגדרתו.

ב-15 בפברואר 2025 בעת ועידת הביטחון במינכן, נפגשו שר החוץ הישראלי גדעון סער ומקבילו המצרי בדר עבד אל עתי. לדבריהם, ביקש אל עתי לקדם את התוכנית המצרית לשיקום הרצועה, המנוגדת לתוכנית טראמפ לפינוי הרצועה מתושביה.

ב-21 בפברואר התקיים מפגש של מדינות ערביות בסעודיה, בהן השתתפו מנהיגי מדינות מצרים, ירדן, קטר ואיחוד האמירויות, על מנת לבחון חלופות ותגובות לתוכנית.

 תוכנית 21 הנקודות 
ב-29 בספטמבר 2025 הוצגה תוכנית 21 הנקודות, המעודדת פלסטינים להישאר ברצועת עזה ומהווה שינוי בעמדת ארצות הברית בנושא זה. תוכנית 21 הנקודות מבטלת למעשה את התוכנית הקודמת שהוצגה בפברואר.

 תוכנית "Project Sunrise" 
בדצמבר 2025 פורסם בוול סטריט ג'ורנל כי נשיא ארצות הברית טראמפ משיק תוכנית תחת השם Project Sunrise (פרויקט זריחת השמש) שעלותו מוערכת בכ-112 מיליארד דולר ל-10 שנים. התוכנית כוללת את פינוי ההריסות כתוצאה מחזית עזה במלחמת חרבות ברזל, ובניית "ערים חכמות" המבוססות על בינה מלאכותית. על פי התוכנית, השיקום יחל ברפיח שבדרום הרצועה, ויעבור משם צפונה לח'אן יונס, מרכז הרצועה ולבסוף העיר עזה. ישראל מתנגדת למעבר לשלב שיקום רצועת עזה כל עוד החלל החטוף רן גואילי לא הוחזר לישראל, וכל עוד חמאס לא קיים את תנאו בהסכם להתפרק מנשקו.

 ראו גם 

 משבר המים ברצועת עזה
 הגירת פלסטינים מרצועת עזה
 תוכנית 21 הנקודות
 תוכנית הטרנספר
 ארצות הברית במלחמת חרבות ברזל
 תוכנית השלום של הנשיא טראמפ

 קישורים חיצוניים 



 White House Press Secretary briefs media on Trump plan for Gaza, מ-5 בפברואר 2025, באתר WFAA ברשת יוטיוב.
 At a press briefing in Guatemala City, Guatemala, Secretary of State Marco, מ-6 בפברואר 2025, בערוץ Forbes Breaking News ברשת יוטיוב.
 President Trump Says He Is Committed To US Ownership Of Gaza, מ-9 בפברואר 2025 בערוץ - 10 News First, ברשת יוטיוב.
 Trump talks Elon, his vision for Gaza and 'tremendous momentum', מ-10 בפברואר 2025, בערוץ פוקס ניוז ברשת יוטיוב.
 President Donald Trump & Jordan’s King Abdullah on Gaza, מ-11 בפברואר 2025, ברשת LiveNOW from FOX, ברשת יוטיוב.




 הערות שוליים 

קטגוריה:נשיאות דונלד טראמפ השנייה
קטגוריה:תוכניות מדיניות של דונלד טראמפ
קטגוריה:רצועת עזה
קטגוריה:ארצות הברית במלחמת חרבות ברזל
קטגוריה:2025 בארצות הברית
קטגוריה:2025 ברצועת עזה